
Elektromos autók? Kína vagy nem Kína? - Az elektromos autógyártó vállalatok vagyoni, pénzügyi és jövedelmezőségi helyzete 2022 és 2024 között

Kulcsszavak: elektromos autógyártó vállalatok; vagyoni helyzet; pénzügyi helyzet; jövedelmezőségi helyzet
Kutatásom fő célja az volt, hogy elektromos autógyártó vállalatok vagyoni, pénzügyi és jövedelmezőségi helyzete között találjak hasonlóságot. A dolgozatom első részében néhány autóipari adatot vizsgáltam meg, valamint az elektromos autózással és a vizsgált vállalatokkal foglalkoztam, akik vagy kínaiak - BYD, XPeng, Li Auto NIO - vagy pedig nem kínaiak - Tesla, Rivian, Luicid Motors, Fisker, Polestar Canoo. A Kína, nem Kína reláció nemcsak itt, hanem már az elektromos autózással kapcsolatos fejezetben is látszódott a regisztrált elektromosautók számában.
Szekunder kutatásom során több kérdés is felmerült bennem, amelyek közül főként az érdekelt, hogy „Megfigyelhető-e valamilyen szabályszerűség a vagyoni, a pénzügyi és a jövedelmezőségi helyzet között a kínai és a nem kínai elektromos autógyártó vállalatok között?”. Ezt figyelembevéve alakítottam ki a hipotézisemet, amelynek az elemzése a számított mutatószámok és a kapcsolatszorosság vizsgálatához alkalmazott H mutatók – szóráshányadosok - segítségével valósult meg. A vizsgálat elvégzése rávilágított arra, hogy a megfogalmazott hipotézisem – A kínai és a nem kínai vállalatok vagyoni, pénzügyi és jövedelmezőségi helyzete egymástól eltérően alakul. - nem állja meg a helyét, ám a módosításával a következő hipotézist fogalmaztam meg:
· 2022 első és 2024 második negyedéve között a kínai és a nem kínai vállalatok vagyoni, pénzügyi és jövedelmezőségi helyzetének alakulása a vizsgált mutatószámok esetében az egyes negyedévekben nem különül el egymástól szignifikánsan, de érzékelhetőek néhány esetben különbözőségek. A vagyoni helyzet esetében közepes erősségű kapcsolat figyelhető meg, míg a pénzügyi és jövedelmezőségi helyzetnél a gyenge és a közepes erősségű kapcsolatok vegyesen dominálnak.
Az eredményeim alapján az állapítható meg, hogy a Kína, nem Kína reláció a vagyoni, pénzügyi és jövedelmezőségi helyzethez kapcsolódóan az eredeti vizsgálatom szerint nem állapítható meg biztosra, de több vizsgált mutató esetében is látszik a két csoport elválása, különbözősége. A kínai vállalatok mutatószámait tekintve láthatóak hasonlóságok, míg a nem kínai gyártók különböznek az esetek többségében.
Az eredményeim alapján egy javaslat megfogalmazása sem maradhat el, ami a kutatás egyik legnehezebb része. A vizsgálatom során sokszor láttam azt, hogy a kínai vállalatoknál kisebb a volatilitás és megbízhatóbb a gazdálkodásuk. De vajon ez azt jelenti, hogy vállalatvezetést illetően is itt az ideje nagyobb figyelmet fordítani rájuk?



